Raskusjõul töötavate masinate eelkäijaks tuleb lugeda harilikku kepplingu,  mida kasutasid Euroopa, Aafrika ja Aasia rahvad juba kiviajal.  Keppling oli tõenäoliselt ka inspiratsiooniallikaks selle masinatüübi loomisel. Põhimõtteliselt ongi ju tegemist hästi suure kepiga (heitekang), mis pöörleb endaga risti asuva  telje ümber. See telg jagab ta kaheks ebavõrdse pikkusega õlaks. Pikema õla otsas on ling, millesse asetatakse heidetav kivi. Lühema õla otsas on vastukaal, mis oma raskusega alla vajudes paneb teise otsa suure kaarega läbi õhu liikuma ja selle otsa kinnitatud lingus asuv kivi saadetakse suure kiirusega teele. Blide tööpõhimõtet illustreerib joonis 9.